મૂળ કલોલના વતની અને  વર્ષ ૨૦૦૫ થી ઓસ્ટ્રેલિયા ખાતે સ્થાયી થયેલા શીતલબેન ગઢવી ભજનાનંદી ફાઉન્ડેશન ના ચેરમેન છે તેમણે ઇંગ્લિશ વિષયમાં સ્નાતક ની પદવી મેળવી છે સાથે બી. એડ નો પણ અભ્યાસ કરેલ છે તેમણે જીવનમાં કરેલા સંધર્ષ થી સફળતા સુધીની સફર ધણી વખત સોશ્યલ મીડિયા મારફતે રજૂ કરી આજની યુવાપેઢી માટે પ્રેરણારુપ બનતાં રહ્યા છે હાલમાં વિદેશમાં વસતા હોવા છતાં પણ  દેશ અને સમાજ માટે અનેક ઉપયોગી સામાજિક પ્રવૃત્તિઓ કરતાં આવ્યાં છે ગતવર્ષે જાન્યુઆરી માસમાં તેમના દ્વારા કેશોદ તાલુકાના મઢડા મુકામે સોનલ ધામ ખાતે ૧૧૫ સર્વ જ્ઞાતિ સમૂહ લગ્નનું  ભવ્ય  આયોજન કરવામાં આવ્યું હતું તેમાં પ્રભુતામાં પગલાં પાડનારી તમામ દિકરીઓને કરીયાવર ની તમામ વસ્તુઓ આપવામાં આવી હતી આવી રીતે સમુહ લગ્ન નાં કારણે ગરીબ અને સામાન્ય પરિવારોને આર્થિક બોજો ઓછો પડે અને છેવાડે રહેતા ગરીબ પરિવારોનો પણ માંગલિક પ્રસંગ રુડો બની રહે તેવા વિચાર સાથે આ સમુહલગ્નનું આયોજન શીતલબેન ગઢવી દ્વારા કરવામાં આવ્યું હતું આ સાથે ગત ડિસેમ્બર માસમાં મઢડા ખાતે યોજાયેલ સોનલ બીજ નિમિત્તે શીતલબેન ગઢવી દ્વારા જણાવ્યું હતું કે આવનાર વર્ષમાં ૧૧૧૧ સર્વ જ્ઞાતિ સમુહલગ્ન યોજવામાં આવશે  આમ શીતલબેન ગઢવી સમુહલગ્ન લગ્નની સાથોસાથ સામાજિક અને શૈક્ષણિક રીતે પણ લોકો ઉપયોગી પ્રવૃતિ કરતાં આવ્યાં છે.